Карціну 1974 года "Садута Тута" класіка літоўскага кінематографа Альмантаса Грыкявічуса пакажуць 6 лістапада ў кінатэатры "Цэнтральны". Гэта адзін з самых загадкавых фільмаў літоўскай праграмы, з-за савецкай цэнзуры ў свой час ён быў практычна невядомы. Гледачам пра фільм раскажа кінакрытык Аўксе Канцэравічутэ, а 7 лістапада ў кінатэатры "Піянер" яна прадставіць другую літоўскую класічную стужку "Прыгажуня" 1969 года рэжысёра Арунаса Жэрунаса, уладальніка ўзнагароды кінафестывалю ў горадзе Лакарна.